汉灵帝
参考资料

↑  《資治通鑑》〈漢紀〉：十一月，會稽妖賊許生起句章，自稱陽明皇帝，眾以萬數；遣揚州刺史臧旻、丹楊太守陳夤討之。
↑  《資治通鑑》〈漢紀〉：冬，十一月，臧旻、陳夤大破生於會稽，斬之。
↑  《資治通鑑》〈漢紀〉：春，正月，合浦、交趾烏滸蠻反，招引九真、日南民攻沒郡縣。
↑  《資治通鑑》〈漢紀〉：交趾烏滸蠻久為亂，牧守不能禁。交趾人梁龍等復反，攻破郡縣。詔拜蘭陵令會稽朱儁為交趾刺史，擊斬梁龍，降者數萬人，旬月盡定；以功封都亭侯，徵為諫議大夫。
↑  《資治通鑑》〈漢紀〉：交趾土多珍貨，前後刺史多無清行，財計盈給，輒求遷代，故吏民怨叛，執刺史及合浦太守來達，自稱柱天將軍。三府選京令東郡賈琮為交趾刺史。琮到部，訊其反狀，咸言「賦斂過重，百姓莫不空單。京師遙遠，告冤無所，民不聊生，故聚為盜賊。」琮即移書告示，各使安其資業，招撫荒散，蠲復徭役，誅斬渠帥為大害者，簡選良吏試守諸縣，歲間蕩定，百姓以安。巷路為之歌曰：「賈父來晚，使我先反；今見清平，吏不敢飯！」
↑  《資治通鑑》〈漢紀〉：北地先零羌及枹罕、河關群盜反，共立湟中義從胡北宮伯玉、李文侯為將軍，殺護羌校尉泠徵。金城人邊章、韓遂素著名西州，群盜誘而劫之，使專任軍政，殺金城太守陳懿，攻燒州郡。
↑  《資治通鑑》〈漢紀〉：後刺史左昌盜軍穀數萬，勳諫之。昌怒，使勳與從事辛曾、孔常別屯阿陽以拒賊，欲因軍事罪之；而勳數有戰功。及北宮伯玉之攻金城也，勳勸昌救之，昌不從。陳懿既死，邊章等進圍昌於冀。昌召勳等自救，辛曾等疑不肯赴，勳怒曰：「昔莊賈後期，穰苴奮劍。今之從事，豈重於古之監軍乎！」曾等懼而從之。勳至冀，誚讓章等以背叛之罪。皆曰：「左使君若早從君言，以兵臨我，庶可自改；今罪已重，不得降也。」乃解圍去。叛羌圍校尉夏育於畜官，勳與州郡合兵救育，至狐槃，為羌所敗。勳餘眾不及百人，身被三創，堅坐不動，指木表曰：「尸我於此！」句就種羌滇吾以兵扞眾曰：「蓋長史賢人，汝曹殺之者為負天。」勳仰罵曰：「死反虜，汝何如，促來殺我！」眾相視而驚。滇吾下馬與勳，勳不肯上，遂為羌所執。羌服其義勇，不敢加害，送還漢陽。
↑  《資治通鑑》〈漢紀〉：張溫將諸郡兵步騎十餘萬屯美陽，邊章、韓遂亦進兵美陽，溫與戰，輒不利。十一月，董卓與右扶風鮑鴻等並兵攻章、遂，大破之，章、遂走榆中。溫遣周慎將三萬人追之。參軍事孫堅說慎曰：「賊城中無穀，當外轉糧食，堅願得萬人斷其運道，將軍以大兵繼後，賊必困乏而不敢戰，走入羌中，並力討之，則涼州可定也！」慎不從，引軍圍榆中城，而章、遂分屯葵園峽，反斷慎運道，慎懼，棄車重而退。」
↑  《資治通鑑》〈漢紀〉：韓遂殺邊章及北宮伯玉、李文侯，擁兵十餘萬，進圍隴西，太守李相如叛，與遂連和。涼州刺史耿鄙率六郡兵討遂。鄙任治中程球，球通姦利，士民怨之。漢陽太守傅燮謂鄙曰：「使君統政日淺，民未知教。賊聞大軍將至，必萬人一心，邊兵多勇，其鋒難當；而新合之眾，上下未和，萬一內變，雖悔無及。不若息軍養德，明賞必罰，賊得寬挺，必謂我怯，群惡爭勢，其離可必。然後率已教之民，討成離之賊，其功可坐而待也。」鄙不從。夏，四月，鄙行至狄道，州別駕反應賊，先殺程球，次害鄙，賊遂進圍漢陽。城中兵少糧盡，燮猶固守。時北地胡騎數千隨賊攻郡，皆夙懷燮恩，共於城外叩頭，求送燮歸鄉里。燮子幹，年十三，言於燮曰：「國家昏亂，遂令大人不容於朝。今後不足以自守，宜聽羌、胡之請，還鄉里，徐俟有道而輔之。」言未終，燮慨然歎曰：「汝知吾必死邪！聖達節，次守節。殷紂暴虐，伯夷不食周粟而死。再遭世亂，不能養浩然之志，食祿，又欲避其難乎！吾行何之，必死於此！汝有才智，勉之勉之！主簿楊會，吾之程嬰也。」狄道人王國使故酒泉太守黃衍說燮曰：「天下已非復漢有，府君寧有意為吾屬帥乎？」燮按劍叱衍曰：「若剖符之臣，反為賊說邪！」遂麾左右進兵，臨陳戰歿。耿鄙司馬扶風馬騰亦擁兵反，與韓遂合，共推王國為主，寇掠三輔。
↑  《資治通鑑》〈漢紀〉：春，二月，國眾疲敝，解圍去，皇甫嵩進兵擊之。董卓曰：「不可。兵法，窮寇勿迫，歸眾勿追。」嵩曰：「不然。前吾不擊，避其銳也；今而擊之，待其衰也；所擊疲師，非歸眾也；國眾且走，莫有鬥志，以整擊亂，非窮寇也。」遂獨進擊之，使卓為後拒，連戰，大破之，斬首萬餘級。卓大慚恨，由是與嵩有隙。韓遂等共廢王國，而劫故信都令漢陽閻忠使督統諸部。忠病死，遂等稍爭權利，更相殺害，由是寢衰。
↑  《資治通鑑》〈漢紀〉：自張角之亂，所在盜賊並起，博陵張牛角、常山褚飛燕及黃龍、左校、于氐根、張白騎、劉石、左髭丈八、平漢、大計、司隸、緣城、雷公、浮雲、白雀、楊鳳、于毒、五鹿、李大目、白繞、眭固、苦蝤之徒，不可勝數，大者二三萬，小者六七千人。張牛角、褚飛燕合軍攻癭陶，牛角中流矢且死，令其眾奉飛燕為帥，改姓張。飛燕名燕，輕勇走趫捷，故軍中號曰「飛燕」。山谷寇賊多附之，部眾寢廣，殆至百萬，號「黑山賊」，河北諸郡縣並被其害，朝廷不能討。燕乃遣使至京師，奏書乞降；遂拜燕平難中郎將，使領河北諸山谷事，歲得舉孝廉、計吏。
↑  《資治通鑑》〈漢紀〉：春，二月，江夏兵趙慈反，殺南陽太守秦頡。
↑  《資治通鑑》〈漢紀〉：六月，荊州刺史王敏討趙慈，斬之。
↑  《資治通鑑》〈漢紀〉：初，張溫發幽州烏桓突騎三千以討涼州，故中山相漁陽張純請將之，溫不聽，而使涿令遼西公孫瓚將之。軍到薊中，烏桓以牢稟逋縣，多叛還本國。張純忿不得將，乃與同郡故泰山太守張舉及烏桓大人丘力居等連盟，劫略薊中，殺護烏桓校尉公綦稠、右北平太守劉政、遼東太守陽終等，眾至十餘萬，屯肥如。舉稱天子，純稱彌天將軍、安定王，移收州郡，云舉當代漢，告天子避位，敕公卿奉迎。
↑  《資治通鑑》〈漢紀〉：張純與丘力居鈔略青、徐、幽、冀四州；詔騎都尉公孫瓚討之。瓚與戰於遼東屬國石門，純等大敗，棄妻子，逾塞走；悉得所略男女。瓚深入無繼，反為丘力居等所圍於遼西管子城，二百餘日，糧盡眾潰，士卒死者什五六。
↑  《資治通鑑》〈漢紀〉：幽州牧劉虞到部，遣使至鮮卑中，告以利害，責使送張舉、張純首，厚加購嘗。丘力居等聞虞至，喜，各遣譯自歸。舉、純走出塞，餘皆降散。
↑  《資治通鑑》〈漢紀〉：冬，十月，長沙賊區星自稱將軍，眾萬餘人；詔以議郎孫堅為長沙太守，討擊平之，封堅烏程侯。
↑  《資治通鑑》〈漢紀〉：故太傅陳蕃子逸與術士襄楷會於冀州刺史王芬坐，楷曰：「天文不利宦者，黃門、常侍真族滅矣。」逸喜。芬曰：「若然者，芬願驅除！」因與豪傑轉相招合，上書言黑山賊攻劫郡縣，欲因以起兵。會帝欲北巡河間舊宅，芬等謀以兵徼劫，誅諸常侍、黃門，因廢帝，立合肥侯，以其謀告議郎曹操。操曰：「夫廢立之事，天下之至不祥也。古人有權成敗、計輕重而行之者，伊、霍是也。伊、霍皆懷至忠之誠，據宰輔之勢，因秉政之重，同眾人之欲，故能計從事立。今諸君徒見曩者之易，未睹當今之難，而造作非常，慾望必克，不亦危乎！」芬又呼平原華歆、陶丘洪共定計。洪欲行，歆止之曰：「夫廢立大事，伊、霍之所難。芬性疏而不武，此必無成。」洪乃止。會北方夜半有赤氣，東西竟天，太史上言：「北方有陰謀，不宜北行。」帝乃止。敕芬罷兵，俄而征之。芬懼，解印綬亡走，至平原，自殺。
↑  《后汉书》卷60：邕以经籍去圣久远，文字多谬，俗儒穿凿，疑误后学。熹平四年，乃与五官中郎将堂谿典、光禄大夫杨赐、谏议大夫马日磾、议郎张驯、韩说、太史令单飏等奏求正定《六经》文字。灵帝许之...邕乃自书丹于碑，使工镌刻立于太学门外。于是后儒晚学，咸取正焉。及碑始立，其观视及摹写者，车乘日千余两，填塞街陌。
↑  《太平御览▪卷92》引《典略》：熹平四年五月，帝（刘宏）自造《皇义》五十章。
↑  《太平御览▪卷92》引《典略》：光和五年，（灵）帝幸太学，自就石碑作赋。
↑  《太平御览▪卷137》引《续汉书》：至（刘协）三岁，灵帝闵上早失所生，追思后令美，乃作《追德赋》、《令仪颂》
↑  《太平御覽·樂部十九·簫》引謝承《後漢書》曰：靈帝善鼓琴、吹洞簫。
↑  張懷瓘《書斷》卷中：靈帝好書，徴天下工書於鴻都門，至數百人。
↑  《資治通鑑》〈漢紀〉：己未，地震。 置鴻都門學，其諸生皆敕州郡、三公舉用辟召，或出為刺史、太守，入為尚書、侍中，有封侯、賜爵者；士君子皆恥與為列焉。
↑  《資治通鑑》〈漢紀〉：初，帝為侯時常苦貧，及即位，每歎桓帝不能作家居，曾無私錢，故賣官聚錢以為私藏。
↑  《資治通鑑》〈漢紀〉：是歲，初開西邸賣官，入錢各有差；二千石二千萬；四百石四百萬；其以德次應選者半之，或三分之一；於西園立庫以貯之。或詣闕上書占令長，隨縣好醜，豐約有賈。富者則先入錢，貧者到官然後倍輸。又私令左右賣公卿，公千萬，卿五百萬。初，帝為侯時常苦貧，及即位，每歎桓帝不能作家居，曾無私錢，故賣官聚錢以為私藏。
↑  《後漢書》卷8：是岁，（靈）帝作列肆于后宫，使诸釆女贩卖，更相盗窃争斗。帝着商估服，饮宴为乐。
↑  《续汉书》〈五行志〉：灵帝于宫中西园驾四白驴，躬自操辔，驱驰周旋，以为大乐。
↑  晉·袁山松《后汉书》：光和四年，又于西园弄狗以配人也。
↑  晋·王嘉《拾遗记》：灵帝初平三年，游於西园。起裸游馆千间，采绿苔而被阶，引渠水以绕砌，周流澄澈。乘船以游漾，使宫人乘之，选玉色轻体者，以执篙楫，摇漾於渠中。其水清澄，以盛暑之时，使舟覆没，视宫人玉色。又奏《招商》之歌，以来凉气也。歌曰：“凉风起兮日照渠，青荷昼偃叶夜舒，惟日不足乐有余。清丝流管歌玉凫，千年万岁喜难逾。”渠中植莲，大如盖，长一丈，南国所献。其叶夜舒昼卷，一茎有四莲丛生，名曰“夜舒荷”。亦云月出则舒也，故曰“望舒荷”。帝盛夏避暑於裸游馆，长夜饮宴。帝嗟曰：“使万岁如此，则上仙也。”宫人年二七已上，三六以下，皆靓妆，解其上衣，惟著内服，或共裸浴。西域所献茵墀香，煮以为汤，宫人以之浴浣毕，使以余汁入渠，名曰“流香渠”。又使内竖为驴鸣。於馆北又作鸡鸣堂，多畜鸡，每醉迷於天晓，内侍竞作鸡鸣，以乱真声也。乃以炬烛投於殿前，帝乃惊悟。及董卓破京师，散其美人，焚其宫馆。至魏咸熙中，先所投烛处，夕夕有光如星。后人以为神光，於此地立小屋，名曰“余光祠”，以祈福。至魏明末，稍扫除矣。
↑  《資治通鑑》〈漢紀〉：中常侍張讓、趙忠說帝斂天下田，畝十錢，以修宮室、鑄銅人。樂安太守陸康上疏諫曰：「昔魯宣稅畝而蝝災自生。哀公增賦而孔子非之，豈有聚奪民物以營無用之銅人，捐捨聖戒，自蹈亡王之法哉！」內幸譖康援引亡國以譬聖明，大不敬，檻車徵詣廷尉。侍御史劉岱表陳解釋，得免歸田里。康，續之孫也。又詔發州郡材木文石，部送京師。黃門常侍輒令譴呵不中者，因強折賤買，僅得本賈十分之一，因復貨之，宦官復不為即受，材木遂至腐積，宮室連年不成。刺史、太守復增私調，百姓呼嗟。又令西園騶分道督趣，恐動州郡，多受賕賂。刺史、二千石及茂才、孝廉遷除皆至西園諧價，然後得去，其守清者乞不之官，皆迫遣之。時巨鹿太守河內司馬直新除，以有清名，減責三百萬。直被詔，悵然曰：「為民父母而反割剝百姓以稱時求，吾不忍也。」辭疾，不聽。行至孟津，上書極陳當世之失，即吞藥自殺。書奏，帝為暫絕修宮錢。
↑  《資治通鑑》〈漢紀〉：烈因傅母入錢五百萬，故得為司徒。及拜日，天子臨軒，百僚畢會，帝顧謂親幸者曰：「悔不小靳，可至千萬！」程夫人於傍應曰：「崔公，冀州名士，豈肯買官！賴我得是，反不知姝邪！」
↑  《資治通鑑》〈漢紀〉：帝使鉤盾令宋典繕修南宮玉堂，又使掖庭令畢嵐鑄四銅人，又鑄四鐘，皆受二千斛。又鑄天祿、蝦蟆吐水於平門外橋東，轉水入宮。又作翻車、渴烏，施於橋西，用灑南北郊路，以為可省百姓灑道之費。
↑  《資治通鑑》〈漢紀〉：太常江夏劉焉見王室多故，建議以為：「四方兵寇，由刺史威輕，既不能禁，且用非其人，以致離叛。宜改置牧伯，選清名重臣以居其任。」焉內欲求交趾牧。侍中廣漢董扶私謂焉曰：「京師將亂，益州分野有天子氣。」焉乃更求益州。會益州刺史郤儉賦斂煩擾，謠言遠聞，而耿鄙、張懿皆為盜所殺，朝廷遂從焉議，選列卿、尚書為州牧，各以本秩居任。以焉為益州牧，太僕黃琬為豫州牧，宗正東海劉虞為幽州牧。州任之重，自此而始。焉，魯恭王之後；虞，東海恭王之五世孫也。
↑  《資治通鑑》〈漢紀〉：八月，初置西園八校尉，以小黃門蹇碩為上軍校尉，虎賁中郎將袁紹為中軍校尉，屯騎校尉鮑鴻為下軍校尉，議郎曹操為典軍校尉，趙融為助軍左校尉，馮芳為助軍右校尉，諫議大夫夏牟為左校尉，淳于瓊為右校尉；皆統於蹇碩。帝自黃巾之起，留心戎事；碩壯健有武略，帝親任之，雖大將軍亦領屬焉。
↑  《資治通鑑》〈漢紀〉：初，帝數失皇子，何皇后生子辯，養於道人史子眇家，號曰「史侯」。王美人生子協，董太后自養之，號曰「董侯」。群臣請立太子。帝以辯輕佻無威儀，欲立協，猶豫未決。會疾篤，屬協於蹇碩。丙辰，帝崩於嘉德殿。
↑  《漢官六種·漢儀一卷》：孝靈帝葬馬貴人，贈步搖、赤紱葬（案：初學記引作「赤綴」，無「葬」字），青羽葢，駟馬。柩下殿，女侍史一百人著素衣挽歌......
| 0 | 1 | 2 |
| --- | --- | --- |

汉灵帝 東漢出生于：156年逝世於：189年
統治者頭銜
| 前任： 孝桓皇帝 劉志 | 漢朝皇帝 168年－189年 | 繼任： 后少帝 劉辯 |
| 前任： 孝桓皇帝 劉志 | 中國皇帝 168年－189年 | 繼任： 后少帝 劉辯 |
|   |
| --- | --- |
国际:  FAST  VIAF  WorldCat 
各地:  美国 
人物:  CBDB  DILA  SHL 
其他:  HKCAN